
住讜讟讛 诪讛 注"讘 - 驻讬专讜砖 砖讟讬讬谞讝诇抓

转谞讬转讜讛 [砖谞讬转诐 讗讜转讛] 讘讘专讬讬转讗 讗转 讛转砖讜讘讛 诇砖讗诇转讻诐: 注讜诪专 砖讛讞讝讬拽 讘讜 诇讛讜诇讬讻讜 诇注讬专 讜讛谞讬讞讜 注诇 讙讘讬 讞讘讬专讜 讜砖讻讞讜 鈥�/b> 讛转讞转讜谉 砖讻讞讛 讜讛注诇讬讜谉 讗讬谞讜 砖讻讞讛. 专' 砖诪注讜谉 讘谉 讬讛讜讚讛 讗讜诪专 诪砖讜诐 (讘砖诐) 专' 砖诪注讜谉: 砖谞讬讛谉 讗讬谞谉 砖讻讞讛, 讛转讞转讜谉 诪驻谞讬 砖讛讜讗 讟诪讜谉, 讜讛注诇讬讜谉 诪驻谞讬 砖讛讜讗 爪祝. 住讘专讜讛 [住讘专讜 讛诇讜诪讚讬诐] 讻讛谞讞讛 专讗砖讜谞讛 讚讛谞讬 转谞讗讬 [砖讛转谞讗讬诐 讛诇诇讜], 讞讻诪讬诐 讜专' 砖诪注讜谉, 讘注讬拽专讜 砖诇 讚讘专 讻专' 讬讛讜讚讛 住讘讬专讗 诇讛讜 [住讘讜专讬诐 讛诐] 砖讗诪专: "讘砖讚讛" 鈥�/b> 驻专讟 诇讟诪讜谉.


讜诇驻讬 讝讛 诪讗讬 诇讗讜 讘讛讗 拽讗 诪讬驻诇讙讬 [讛讗诐 诇讗 讘讚讘专 讝讛 讛诐 讞诇讜拽讬诐], 讚诪专 住讘专 [砖讞讻诐 讝讛, 专' 砖诪注讜谉, 住讘专] 诪讬谉 讘诪讬谞讜 讛讜讬 [讛专讬讛讜] 讟诪讜谉 讜诇讻谉 讛注讜诪专 讛转讞转讜谉 讗讬谞谞讜 砖讬讻讞讛, 讜诪专 住讘专 [讜讞讻诐 讝讛, 讞讻诪讬诐, 住讘讜专] 诇讗 讛讜讬 [讗讬谞讜] 讟诪讜谉  讜讛专讬讛讜 砖讬讻讞讛. 讜谞诪爪讗 砖讘注讬讛 讝讜 砖讛注诇讜 讻讘专 谞讬讚讜谞讛 注诇 讬讚讬 讛转谞讗讬诐.


 讜讚讜讞讬诐:  诇讗, 讗讬 [讗诐] 讻砖讬讟转 专' 讬讛讜讚讛 住讘讬专讗 诇讛讜 [住讘讜专讬诐 讛诐] 讗驻砖专 诇讜诪专 讚讻讜诇讬 注诇诪讗 [砖诇讚注转 讛讻诇] 诪讬谉 讘诪讬谞讜 讛讜讬 [讛专讬讛讜] 讟诪讜谉, 讜讛讻讗 [讜讻讗谉] 讘驻诇讜讙转讗 [讘诪讞诇讜拽转] 砖诇 专' 讬讛讜讚讛 讜专讘谞谉 [讞讻诪讬诐] 讘讬讞住 诇讟诪讜谉 拽诪讬驻诇讙讬 [讞诇讜拽讬诐 讛诐], 讚专讘谞谉 讻专讘谞谉 [砖讞讻诪讬诐 砖讻讗谉, 住讘讜专讬诐 讻砖讬讟转 讞讻诪讬诐 砖诐] 砖讞讬讬讘 讘砖讬讻讞讛 讗祝 注诇 讟诪讜谉. 讜专' 砖诪注讜谉 讘谉 讬讛讜讚讛 住讘讜专 讻砖讬讟转 专' 讬讛讜讚讛  砖驻讟讜专.


 讜砖讜讗诇讬诐:  讗讬 讛讻讬 [讗诐 讻讱] 砖诪讞诇讜拽转诐 讛讬讗 诇讙讘讬 注爪诐 讚讬谉 讟诪讜谉 诪讗讬 讗讬专讬讗 [诪讛 砖讬讬讱, 诪讚讜注 讚讜讜拽讗] 讞诇拽讜 讘注讜诪专 砖讛讬讛 注诇 讙讘讬 讞讘讬专讜? 讗驻讬诇讜 讛讬讛 诪讻讜住讛 讘注驻专 讜讘爪专讜专 (讗讘谉) 谞诪讬 [讙诐 讻谉]! 讜诪砖讬讘讬诐: 讗讬谉 讛讻讬 谞诪讬 [讻谉, 讻讱 讛讜讗 讙诐 讻谉] 砖讛诐 讞诇讜拽讬诐 讘讻诇 讟诪讜谉, 讜讝讛 砖谞讗诪专讛 诪讞诇讜拽转 讝讜 讘注讜诪专 砖注诇 讙讘讬 讞讘讬专讜 讘讗 讛讚讘专 诇讛讜讚讬注讱 讻讞讜 砖诇 专' 讬讛讜讚讛 砖讗诪专: 讗驻讬诇讜 诪讬谉 讘诪讬谞讜 讛讜讬 [讛专讬讛讜 谞讞砖讘] 讟诪讜谉 讜讻诇 砖讻谉 讻砖讟诪讜谉 讘讚讘专 讗讞专.


讗  讜砖讜讘 诇注谞讬谉 注讙诇讛 注专讜驻讛, 转谞讜 专讘谞谉 [砖谞讜 讞讻诪讬诐] 注诇 讛讻转讜讘 "讻讬 讬诪爪讗 讞诇诇 讘讗讚诪讛... 谞讜驻诇 讘砖讚讛" (讚讘专讬诐 讻讗, 讗): "讞诇诇" 鈥� 讝讛 讛专讜讙 讘讞专讘 讜诇讗 讞谞讜拽, "讞诇诇" 鈥� 诪转 讜诇讗 诪驻专驻专 砖讗讬谞讜 诪转 诇讙诪专讬, 砖讗诐 诪爪讗讜 讗讜转讜 讻砖注讜讚讜 诪驻专驻专 讗讬谉 讘讜 讚讬谉 讝讛, "讘讗讚诪讛" 鈥�/b> 讜诇讗 讟诪讜谉 讘讙诇 讗讘谞讬诐, "谞驻诇" 鈥�/b> 讜诇讗 转诇讜讬 讘讗讬诇谉, "讘砖讚讛" 鈥�/b> 讜诇讗 爪祝 注诇 驻谞讬 讛诪讬诐. 专' 讗诇注讝专 讗讜诪专: 讘讻讜诇谉, 讗诐 讛讬讛 讞诇诇 (讛专讜讙 讘讞专讘) 鈥� 注讜专驻讬谉, 讜讗讬谉 诪转讞砖讘讬诐 讘诪拽讜诐 讛讬诪爪讗讜.


转谞讬讗 [砖谞讜讬讛 讘专讬讬转讗], 讗诪专 专' 讬讜住讬 讘专 讬讛讜讚讛, 讗诪专讜 诇讜 讞讻诪讬诐 诇专' 讗诇注讝专: 讗讬 (讗讬谉) 讗转讛 诪讜讚讛 砖讗诐 讛讬讛 讞谞讜拽 讜诪讜讟诇 讘讗砖驻讛 砖讗讬谉 注讜专驻讬谉? 讗诇诪讗 [诪讻讗谉] 砖讞诇诇 讛讗诪讜专 讘讻转讜讘 讛讜讗 讘诇砖讜谉 诪讚讜讬讬拽转 讜讻讜讜谞转讜: 讜诇讗 讞谞讜拽. 讜讗诐 讻谉 讛讻讗 谞诪讬 [讻讗谉 讙诐 讻谉] 讬砖 诇讚拽讚拽 讘诇砖讜谉: "讘讗讚诪讛" 鈥�/b> 讜诇讗 讟诪讜谉 讘讙诇, "谞驻诇" 鈥�/b> 讜诇讗 转诇讜讬 讘讗讬诇谉, "讘砖讚讛" 鈥�/b> 讜诇讗 爪祝 注诇 讙讘讬 诪讬诐. 讜专' 讗诇注讝专 住讘讜专 讻讬 讗讬谉 诪诪注讟讬诐 讚讘专 诪诇砖讜谉 讛驻住讜拽, 讗诪谞诐 "讞诇诇" 讬转讬专讗 讻转讬讘 [讬转专, 谞讜住祝, 讻转讜讘] 讘驻专砖讛, 讜诪驻谞讬 砖讛讚讘专 诪讜讚讙砖 讘诪讬讜讞讚 讗谞讜 诇诪讚讬诐 诪诪谞讜 诇诪注讟 讞谞讜拽 砖讗讬谉 注讜专驻讬谉 讘讙诇诇讜.


讘  砖谞讬谞讜 讘诪砖谞讛: 谞诪爪讗 住诪讜讱 诇住驻专 (讙讘讜诇 讛诪讚讬谞讛) 讗讜 诇注讬专 砖专讜讘讛 讙讜讬诐 鈥� 诇讗 讛讬讜 注讜专驻讬诐, 讚讻转讬讘 [砖谞讗诪专]: "讻讬 讬诪爪讗" (讚讘专讬诐 讻讗, 讗) 鈥� 驻专讟 诇诪爪讜讬, 讜讘诪拽讜诪讜转 讻讗诇讛 诪爪讜讬讬诐 讛专讜讙讬诐.


注讜讚 砖谞讬谞讜: 讗讜 砖谞诪爪讗 住诪讜讱 诇注讬专 砖讗讬谉 讘讛 讘讬转 讚讬谉 砖诇讗 讛讬讜 诪讜讚讚讬诐 讗诇讬讛. 讜诪住讘讬专讬诐: 诪砖讜诐 讚讘注讬谞讗 [砖爪专讬讻讬诐 讗谞讜] "讝拽谞讬 (讞讻诪讬) 讛注讬专 讛讛讬讗" (讚讘专讬诐 讻讗, 讙) 讜诇讬讻讗 [讜讗讬谉 讻讗谉]. 注讜讚 砖谞讬谞讜: 讗讬谉 诪讜讚讚讬谉 讗诇讗 诇注讬专 砖讬砖 讘讛 讘讬转 讚讬谉. 讜讗讜诪专讬诐: 驻砖讬讟讗 [驻砖讜讟] 讛讚讘专, 讻讬讜谉 讚转谞讗 [砖砖谞讛] 诇注讬专 砖讗讬谉 讘讛 讘讬转 讚讬谉 讗讬谉 诪讜讚讚讬诐 鈥� 讗谞讗 讬讚注谞讗 [讗谞讬 讬讜讚注] 砖讗讬谉 诪讜讚讚讬谉 讗诇讗 诇注讬专 砖讬砖 讘讛 讘讬转 讚讬谉!


讜诪砖讬讘讬诐: 讛讗 拽讗 诪砖诪注 诇谉 [讚讘专 讝讛 讛砖诪讬注 诇谞讜] 讻讚转谞讬讗 [讻驻讬 砖砖谞讬谞讜 讘讘专讬讬转讗]: 诪谞讬谉 砖讗诐 谞诪爪讗 讛诪转 住诪讜讱 诇注讬专 砖讗讬谉 讘讛 讘讬转 讚讬谉, 砖诪谞讬讞讬谉 讗讜转讛 讜讗讬谉 诪讞砖讬讘讬诐 讗讜转讛 讜诪讜讚讚讬谉 诇注讬专 砖讬砖 讘讛 讘讬转 讚讬谉 鈥�/b> 转诇诪讜讚 诇讜诪专: "讜诇拽讞讜 讝拽谞讬 讛注讬专 讛讛讜讗" (讚讘专讬诐 讻讗, 讙) 鈥� 诪讻诇 诪拽讜诐 讜讗祝 砖讗讬谉 讛讬讗 讛注讬专 讛拽专讜讘讛 讘讬讜转专 鈥� 诪讜讚讚讬诐 讗诇讬讛.


讙 诪砖谞讛 谞诪爪讗 讛讞诇诇 诪讻讜讜谉 (讘诪专讞拽 砖讜讜讛 讘讚讬讜拽) 讘讬谉 砖转讬 注讬讬专讜转 鈥�/b> 砖转讬讛谉 诪讘讬讗讜转 砖转讬 注讙诇讜转, 讗诇讜 讚讘专讬 专' 讗诇讬注讝专. 讜注讜讚: 讗讬谉 讬专讜砖诇讬诐 诪讘讬讗讛 注讙诇讛 注专讜驻讛. 谞诪爪讗 专讗砖讜 砖诇 讛诪转 讘诪拽讜诐 讗讞讚 讜讙讜驻讜 讘诪拽讜诐 讗讞专 鈥�/b> 诪讜诇讬讻讬谉 讛专讗砖 讗爪诇 讛讙讜祝 讜诪讜讚讚讬诐 诪诪谞讜, 讗诇讜 讚讘专讬 专' 讗诇讬注讝专. 专' 注拽讬讘讗 讗讜诪专: 诪讜诇讬讻讬诐 讗转 讛讙讜祝 讗爪诇 讛专讗砖. 诪讗讬谉 讘讚讬讜拽, 诪讗讬讝讜 谞拽讜讚讛 讘讙讜祝 讛讬讜 诪讜讚讚讬谉? 专' 讗诇讬注讝专 讗讜诪专: 诪讟讬讘讜专讜, 专' 注拽讬讘讗 讗讜诪专: 诪讞讜讟诪讜, 专' 讗诇讬注讝专 讘谉 讬注拽讘 讗讜诪专: 诪诪拽讜诐 砖谞注砖讛 讞诇诇, 讜讛讜讗 诪爪讜讗专讜.


讚 讙诪专讗 讜诪讘专专讬诐: 诪讗讬 讟注诪讗 [诪讛 讛讟注诐] 砖诇 专' 讗诇讬注讝专 讘讬讞住 诇诪转 讛谞诪爪讗 诪讻讜讜谉 讘讬谉 砖转讬 注讬讬专讜转 鈥� 拽住讘专 [住讘讜专 讛讜讗] 诪爪讚 讗讞讚 砖讗驻砖专 诇爪诪爪诐, 砖讬砖 诇讻讜讜谉 诪讬讚讛 砖转讛讬讛 砖讜讜讛 讘讚讬讜拽, 讜诪讛 砖谞讗诪专 "拽专讜讘讛" 讗讬谞讜 讚讜讜拽讗, 讗诇讗 讜讗驻讬诇讜 拽专讜讘讜转, 讻诇讜诪专, 讬讜转专 诪讗讞转.


 讟注诐 讛诇讻讛 讝讜 砖砖谞讬谞讜 讘诪砖谞讛, 讜讗讬谉 讬专讜砖诇讬诐 诪讘讬讗讛 注讙诇讛 注专讜驻讛 讛讜讗 鈥� 砖讗诪专 拽专讗 [讛讻转讜讘]: "讻讬 讬诪爪讗 讞诇诇 讘讗讚诪讛 讗砖专 讛' 讗诇讜拽讬讱 谞讜转谉 诇讱 诇专砖转讛" (讚讘专讬诐 讻讗, 讗), 讜拽住讘专 [讜住讘讜专] 转谞讗 讝讛 砖讬专讜砖诇讬诐 诇讗 谞转讞诇拽讛 讘讞诇讜拽转 讛讗专抓 诇砖讘讟讬诐 讜诇讗 讛讬转讛 诇诪讜专砖讛 诇砖讜诐 讗讚诐 诪讬砖专讗诇 讗诇讗 谞讞诇转 讛讻诇诇, 讜讗诐 讻谉 讗讬谉 诪转拽讬讬诐 讘讛 讻转讜讘 讝讛.


注诇 讛诪讞诇讜拽转 砖砖谞讬谞讜 讘诪砖谞讛 讘注谞讬谉 谞诪爪讗 专讗砖讜 讘诪拽讜诐 讗讞讚 讜讙讜驻讜 讘诪拽讜诐 讗讞专, 砖讜讗诇讬诐: 讘诪讗讬 拽诪驻诇讙讬 [讘诪讛, 讘讗讬讝讛 注谞讬谉 讛诐 讞诇讜拽讬诐]? 讗讬诇讬诪讗 [讗诐 转讗诪专] 讻讬 诇注谞讬谉 诪讚讬讚讛 拽诪讬驻诇讙讬 [讛诐 讞诇讜拽讬诐] 讗诐 诇诪讚讜讚 诪谉 讛专讗砖 讗讜 诪谉 讛讙讜祝, 讛讗 诪讚拽转谞讬 住讬驻讗 [讛专讬 诪诪讛 砖砖谞讛 讘住讜祝] "诪讗讬谉 讛讬讜 诪讜讚讚讬谉", 诪讻诇诇 讛讚讘专讬诐 讗转讛 诇诪讚 讚专讬砖讗 [砖讘转讞讬诇讛] 诇讗 讘诪讚讬讚讛 注住拽讬谞谉 [讗谞讜 注讜住拽讬诐]! 讗诪专 专' 讬爪讞拽: 诪讞诇讜拽转 讝讜 讛讬讗 诇注谞讬谉 讗讞专, 讘讚讬谉 诪转 诪爪讜讛 拽谞讛 诪拽讜诪讜, 砖讗诐 诪爪讗讜 讗讚诐 诪转 拽讜讘专讬诐 讗讜转讜 讘诪拽讜诐 砖谞诪爪讗 讘讜 拽诪讬驻诇讙讬 [讛诐 讞诇讜拽讬诐], 


讜讛讻讬 拽讗诪专 [讜讻讱 讗诪专]: 诇拽讜讘专讜 鈥�/b> 拽谞讛 讛讞诇诇 讗转 诪拽讜诪讜 讜砖诐 拽讜讘专讬诐 讗讜转讜, 讜讛讬讻讗 [讜讛讬讻谉] 砖谞诪爪讗 专讗砖讜 讘诪拽讜诐 讗讞讚 讜讙讜驻讜 讘诪拽讜诐 讗讞专 鈥�/b> 诪讜诇讬讻讬谉 讛专讗砖 讗爪诇 讛讙讜祝 讜砖诐 拽讜讘专讬诐 讗讜转讜, 讗诇讜 讚讘专讬 专' 讗诇讬注讝专. 专' 注拽讬讘讗 讗讜诪专: 诪讜诇讬讻讬诐 讛讙讜祝 讗爪诇 讛专讗砖. 讜诪住讘讬专讬诐: 讘诪讗讬 拽诪讬驻诇讙讬 [讘诪讛, 讘讗讬讝讛 注拽专讜谉 讛诐 讞诇讜拽讬诐] 鈥�/span> 诪专 住讘专: [讞讻诐 讝讛, 专' 讗诇讬注讝专, 住讘讜专] 讙讜驻讬讛 讘讚讜讻转讬讛 谞驻讬诇, 专讬砖讗 讚谞讗讚讬 讜谞驻讬诇 [讙讜驻讜 讘诪拽讜诪讜 谞驻诇, 讜讗讬诇讜 讛专讗砖 砖讛讜讗 谞讬讬讚 讛转讙诇讙诇 讜谞驻诇], 讜诪专 住讘专 [讜讞讻诐 讝讛, 专' 注拽讬讘讗, 住讘讜专]: 专讬砖讗 讛讬讻讗 讚谞驻讬诇 谞驻讬诇, 讙讜驻讗 讛讜讗 讚专讛讬讟 讗讝讬诇 [讛专讗砖 讘诪拽讜诐 砖谞驻诇 谞驻诇, 讜讛讙讜祝 讛讜讗 砖专抓 讜讛诇讱 讛诇讗讛], 讜诇讻谉 爪专讬讻讬诐 诇讛讘讬讗 讗转 讛讙讜祝 讗爪诇 讛专讗砖.


砖谞讬谞讜 讘诪砖谞讛 砖谞讞诇拽讜 讘砖讗诇讛: 诪讗讬谉 讛讬讜 诪讜讚讚讬谉. 讜砖讜讗诇讬诐: 讘诪讗讬 拽诪讬驻诇讙讬 [讘诪讛, 讘讗讬讝讜 住讘专讛 讛诐 讞诇讜拽讬诐]? 讜诪住讘讬专讬诐: 诪专 住讘专 [讞讻诐 讝讛, 专' 注拽讬讘讗, 住讘讜专]: 注讬拽专 讞讬讜转讗 讘讗驻讬讛 [讛讞讬讜转 砖诇 讗讚诐 讘讗驻讜] 讜诪专 住讘专 [讜讞讻诐 讝讛, 专' 讗诇讬注讝专, 住讘讜专]: 注讬拽专 讞讬讜转讗 讘讟讬讘讜专讬讛 [讛讞讬讜转 砖诇 讗讚诐 讘讟讘讜专讜].


讜诪爪讬注讬诐: 诇讬诪讗 讻讬 讛谞讬 转谞讗讬 [讛讗诐 诇讜诪专 讻讬 诪讞诇讜拽转 讝讜 讛讬讗 讻砖讬讟转 讛转谞讗讬诐 讛诇诇讜] 砖谞讞诇拽讜 讘注谞讬谉 讗讞专: 诪讛讬讻谉 讛讜诇讚 谞讜爪专 鈥�/b> 诪专讗砖讜, 讜讻谉 讛讜讗 讗讜诪专: "诪诪注讬 讗诪讬 讗转讛 讙讜讝讬" (转讛诇讬诐 注讗, 讜), 讜讗讜诪专 专讗讬讛 砖"讙讜讝讬" 砖讬讬讱 诇专讗砖: "讙讝讬 谞讝专讱 讜讛砖诇讬讻讬" 讜讙讜' (讬专诪讬讛 讝, 讻讟). 讗讘讗 砖讗讜诇 讗讜诪专: 诪讟讬讘讜专讜 讛讜讗 谞讜爪专, 讜诪砖诇讞 砖专砖讜 讗讬诇讱 讜讗讬诇讱,  讜诇讻讗讜专讛 讞讜诇拽讬诐 讘讗讜转讜 谞讜砖讗, 讛讬讻谉 注讬拽专 讛讞讬讜转.


 讜讚讜讞讬诐:  讗驻讬诇讜 转讬诪讗 [转讗诪专] 砖讛转谞讗讬诐 讘诪砖谞转谞讜 讻讜诇诐 住讘讜专讬诐 讻讗讘讗 砖讗讜诇, 讗讜诇诐 注讚 讻讗谉 诇讗 砖诪注谞讜 讻讬 拽讗诪专 [砖讗诪专] 讗讘讗 砖讗讜诇 讗诇讗 诇注谞讬谉 讬爪讬专讛, 讚讻讬 诪讬转爪专 [砖讻讗砖专 谞讜爪专] 讛讜诇讚 鈥�/b> 诪诪爪讬注转讬讛 诪讬转爪专 [诪讗诪爪注讜 讛讜讗 谞讜爪专], 讗讘诇 诇注谞讬谉 讞讬讜转讗 [讛讞讬讬诐] 鈥�/span> 讚讻讜诇讬 注诇诪讗 讘讗驻讬讛 [讛讻诇 诪讜讚讬诐 砖讘讗驻讜] 讛讜讗, 讚讻转讬讘 [砖谞讗诪专]: "讻诇 讗砖专 谞砖诪转 专讜讞 讞讬讬诐 讘讗驻讬讜" 讜讙讜' (讘专讗砖讬转 讝, 讻讘).


砖谞讬谞讜 讘诪砖谞讛 砖注诇 讗讜转讜 注谞讬谉 专' 讗诇讬注讝专 讘谉 讬注拽讘 讗讜诪专: 诪讜讚讚讬诐 诪诪拽讜诐 砖谞注砖讛 讞诇诇 鈥�/b> 诪爪讜讗专讜. 讜砖讜讗诇讬诐: 诪讗讬 讟注诪讗 [诪讛 讛讟注诐] 砖诇 专' 讗诇讬注讝专 讘谉 讬注拽讘? 讜诪砖讬讘讬诐: 讻讚讻转讬讘 [讻驻讬 砖谞讗诪专]: "诇转转 讗讜转讱 讗诇 爪讜讗专讬 讞诇诇讬 专砖注讬诐" (讬讞讝拽讗诇 讻讗, 诇讚), 诪砖诪注 砖注谞讬讬谞讜 砖诇 讞诇诇 拽砖讜专 讘爪讜讜讗专.


讛 诪砖谞讛 诇讗讞专 讛诪讚讬讚讛 谞驻讟专讜 讝拽谞讬 讬专讜砖诇讬诐 讜讛诇讻讜 诇讛谉. 讝拽谞讬 讗讜转讛 讛注讬专 砖谞诪爪讗讛 拽专讜讘讛 诪讘讬讗讬谉 注讙诇转 讘拽专 讗砖专 诇讗 诪砖讻讛 讘注讜诇, 讜讗讬谉 讛诪讜诐 驻讜住诇 讘讛, 砖诇讗 谞讗诪专 砖爪专讬讻讛 诇讛讬讜转 转诪讬诪讛, 讜诪讜专讬讚讬谉 讗讜转讛 诇谞讞诇 讗讬转谉. "讗讬转谉" 鈥�/b> 讻诪砖诪注讜, 拽砖讛 砖讝讜专诐 讘讞讜讝拽讛. 讜诪注讬专讬诐: 讗祝 注诇 驻讬 砖讗讬谞讜 讗讬转谉 鈥�/b> 讻砖专 讘讚讬注讘讚. 讜注讜专驻讬谉 讗讜转讛 讘拽讜驻讬抓 (讘住讻讬谉 讙讚讜诇讛) 诪讗讞讜专讬讛. 讜诪拽讜诪讛, 讛诪拽讜诐 砖讘讜 注专驻讜 讗讜转讛, 讗住讜专 诪诇讝专讜注 讜诪诇注讘讜讚 讘讜 注讘讜讚转 讗讚诪讛, 讗讘诇 诪讜转专 诇注砖讜转 砖诐 砖讬诪讜砖讬诐 讗讞专讬诐, 讻讙讜谉 诇注诪讜讚 诇住专讜拽 砖诐 驻砖转谉 讗讜 诇谞拽专 (诇谞拽讜转 讜诇住转转) 砖诐 讗讘谞讬诐.


讝拽谞讬 讗讜转讛 讛注讬专 专讜讞爪讬谉 讗转 讬讚讬讛谉 讘诪讬诐 讘诪拽讜诐 注专讬驻讛 砖诇 注讙诇讛, 讜讗讜诪专讬诐 "讬讚讬谞讜 诇讗 砖驻讻讜 讗转 讛讚诐 讛讝讛 讜注讬谞讬谞讜 诇讗 专讗讜" (讚讘专讬诐 讻讗, 讝). 讜诪住讘讬专讬诐: 讜讻讬 注诇 讚注转讬谞讜 注诇转讛 砖讝拽谞讬 讘讬转 讚讬谉 砖讜驻讻讬 讚诪讬诐 讛谉 砖讛诐 爪专讬讻讬诐 诇讛转讜讜讚讜转 注诇 讻讱? 讗诇讗 讛讻讜讜谞讛 讛讬讗 砖诇讗 讘讗 讗讜转讜 讗讚诐 砖谞讛专讙 注诇 讬讚讬谞讜 讜驻讟专谞讜讛讜 讘诇讗 诪讝讜谉, 讜诇讗 专讗讬谞讜讛讜 讜讛谞讞谞讜讛讜 讘诇讗 诇讜讬讬讛, 砖讚讗讙讜 诇讜 诇讻诇 爪专讻讬讜, 讜讗讬谞诐 讗砖诪讬诐 讗驻讬诇讜 讘注拽讬驻讬谉 讘讙专讬诪转 诪讜转讜.

